  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Удмуртиысь ёрос эмъяськонниосы асьме кунын лэсьтэм 26 выль «РуСкан 70П» УЗИ-аппаратъёс вуизы. Эм тӥрлыкъёсты «Здравоохранение» йӧскалык ӵектос улсын басьтӥзы. Со сярысь элькунысь тазалыкез утёнъя министерстволэн пресс-службаез ивортӥз. Пуш мугор люкетъёсты эскерон, эхокардиография лэсьтон, чыртыысь но йырысь, киысь но пыдысь вирсэръёсты сканъян понна выль аппаратъёсын кӧня ке пӧртэм датчикъёс вань. Тӥрлыкен быдэстэм суредлэн ӟечлыкез куэтъёсысь но мугор люкетъёсысь туж пичи воштӥськонъёсты адӟыны луонлык сётэ. Ачиз аппарат бадӟым ӧвӧл, соин сое, кылсярысь, стационарын висисъёс доры но капчиен вуттыны луэ. Выль тӥрлыкъёсты диспансеризациын но кутозы, сюлэм но вирсэр висёнъёсты но лек потэмъёсты вазь шедьтыны юрттозы. Быдэн одӥг аппарат Балезино, Грак, Дэбес, Юкаменск, Якшур-Бӧдья, Сьӧлта, Сюмси, Пичи Пурга, Дэри, Можга, Каракулино, Кез, Кизнер, Красногорск ёрос эмъяськонниосы но Воткаысь эмъюртэ вуиз, Сарапул ёрос но Глаз ёроскуспо больницаосы быдэн кык тӥрлык келязы, Сарапулысь эмъяськонние куать аппарат басьтӥзы. Тодэ вайытом, 2023-тӥ ар пумозь элькунысь эмъюртъёсы 80-лэсь трос выль тирлык ваёзы. Тегъёс: Тазалык эмъяськонниос тӥрлык Удмуртия  